เกริ่นนิดนึง..ส่วนตัวเคยมาทานร้านนี้แล้ว แต่ตอนนั้นร้านยังธรรมดาอยู่เลยค่ะยังไม่ได้ตกแต่งอะไรมากมาย แต่รสชาตินี้อร่อยเหมือนเดิม มาทีไรต้องสั่งกบป๊อบทอดกรอบๆ จิ้มซอสพริกอร่อยมากค่ะ แล้วก็ตามด้วยไข่เจียวทอดสมุนไพร แล้วก็บรรดาแกงต่างๆ รสชาติอร่อยแบบพื้นบ้านค่ะ รสจัดเข้มข้น จนตอนนี้ร้านทำใหม่..ก็เพิ่งได้มาอีกครั้ง ร้านน่านั่งมากค่ะ มีทั้งบรรยากาศให้ทานในห้องเรียน ทานบนรถเมล์ หรือทานแบบบรรยากาศในบ้าน มีตู้โชว์ของเก่า แนวคลาสสิคสุดๆ มีทัวร์มาลง คนก็แวะมาถ่ายรูประหว่างรออาหารกัน ได้ทั้งท่องเที่ยวได้ทั้งทานกันชิวๆ พีคมากค่ะ..พต.ร้านมีที่จอดรถ ถ้าขับรถขึ้นกทม.สังเกตุร้านขนมชิดชนก แล้วขับเลี้ยวเข้ามาด้านข้างก็จะเห็นป้ายร้านเปลญวน เข้ามานิดเดียวก็ถึงร้านแล้วค่ะ